عه‌لى
حسێن فەیلى/ زانيمن ك برێ کەس لە تیەریکی ترسن، 
ئەوە  لە خاسى ياخراوى شەوو تیەریکی
نیە! بەڵکم گشتمان لە بيمارى، لە زلزلەو لافاوو دشمنەيل خەياڵ خوەمانيش ترسيمن بى ئه‌وە
ك کەسیگ لەلمان بخوازێ يا ناچارمان بكا و یە لە نەتیجەی شیوەی هويرە كردن و پەروەردە
كردن مناڵيمانە!
گشت   لە سەروەخوەیی و سەروەری مللەت خوەيان و لە بەرزەو
بوين ناوو ئاڵاى وڵات خوەیان دڵخوەشن و ئەرای نيشان داين ئى خوەشی و ناخوەشیەیلە هەرکەس
رێ و رەوەنێگ ديرێ ك زوان و روخسار له‌ گرنگترین ئەو چشتەیلەس ك ئى ئازو توانە ئەدادە
ئنسان تا ئى تايبەتمه‌نديه‌ داشتوود.
ئيمه‌
جوور كورد هيمان نازانيمن ك وە راسى له‌ چە ترسيمن! لە گوزەشتەی پڕ لە ژان خوەمان،
لە ئایندەی ناديار خوەمان!! يا باس ئى دەورانە ك له‌ کەس ناشنەفيمن  باس ئمروومان بكا،  چمان یە ترس گەورامانە  . سەروەخوەیی و ئازادى  خاك و ئنسان وەرجە هەر شوونێگ لە هەيرو نشان داين
فكرەیلمان خوەى نيشان ئەدا، سەروەخوەیی ئەو چشتە نيه‌ ك تەنیا لە ناو خوەمان باسى بكەيمن
.
هیچ
كورديگ نيه‌  ئارەزوى وڵاتێگ سەروەخوەی نەیاشتوود
ك ناسنامە و ئاڵاگەی هن خوەی بوود ، وەلی ئى خواست و ئاروزووە بى بەرنامه‌ و  و لە نەمەکڵان و لە شوون و وەخت نەگوجیاگ بەر یا
سەمەر  ناگرێ،!
وەختیگ
سەروەخوەیی و سەروەری ئەخوازيمن بى ئەوە ك هويرەو بكەيمن ئايا نيشتمان هويرمان تاسووى
ئەکا و وڵات  رەنجەیلمان بياوانە یا ئاوەدان،
یە پرسیار گەورا يا  ترس گەورای ژیان هەر مللەتیگە!
تاوانبار
مكيس ديوازماى ناهوميدى مللەتەیل ئەکا و وەل هەر کزە وایگ ديوار باوەڕەیل ئنسان ژار  رمیەێد! ئمجا 
ئيمة فيشتر لە چە ترسيم؟ لە ئەوە ك هامسا جاڕ جياوە بوين فكرەيلمان وەرژە سەروەخوەیی
خاكمانان بشنەفێ  يا لە ئەوە ك بويشن هيمان
وڵات باوەڕەیلمان  ئازاد نەبیە؟!
بيلا
وە دەنگ به‌رز فكرەيلمان  بخوەنن وەلێ لە هويرەو
نەوەیمن ك ئاسانەى هيچ هەقێگ چنە سەوك و ئاسان ‌ نیە ك لە خوەیەو بايدە ماڵمان و شەوگارمان
روشنەو بكا!!
ترس
راسكانى ئيمه‌ ها ئەورە ك  دڵ ئەوە نێريمن بويشيمن
چەنێ  ئاز ديريمن و ئمكانات خوەمان خەرج ئەکەیمن
ئەرای ئى دروست كردن و بنيات نان نيشتمانێگ راسكانى نە وڵاتیگ ناديار و نارەسمی لە
قسەیلمان!
دڵ گشتمان
ها وەلای ئەوە ك تيەريكى بيليمنە جى  وەلى ئى
ترس نارەوا ك ناوى نايمنە (شەرم) و ئى فكر ماڵ رمنه‌ ك نايلێ لەی هه‌مگە وڵات بى ناسنامە  یەکیگیان ئەڵوژنيمن و بویمنه‌ ماڵ خاوه‌ن،  چوین هيلێ لە  
دنیایێگ ك ترس فەرمانرەواى راسكانيه‌ 
ناو خوەمان لە بانى بنويسيمن؟.
